Politiet oplyser på Twitter, at føreren af motorcyklen er bragt til Aalborg Universitetshospital, men at omfanget af vedkommendes skader indtil videre er ukendt.

Fredag eftermiddag blev Egensevej i Klarup ved Aalborg helt spærret af efter en trafikulykke ved Nørkæret. En motorcyklist er kvæstet og kørt til behandling på Aalborg UH, efter en bil havde påkørt motorcyklen. Det fortæller vagtchef Karsten Højrup fra Nordjyllands Politi til Nordjyske. Politiet fik en melding om ulykken omkring klokken 16.30. De brugte to timer på tekniske undersøgelser og omkring klokken 18.30 blev vejen åbnet igen. Det skabte massiv kødannelse. Klokken 18 melder Nordjyllands Politi ud på Twitter, at den tilskadekomne er vågen og i behandling på hospitalet. Tilstanden er stadig ukendt.